《高阳台 邵陵途次得舍弟书，却寄并呈彭暄午》
宋代·李恰

寒月凄魂，湖波荡魄，残年万里归来。三载征轮，团圞算是今才。

浮云便有看山兴，约同心，吊古荒台。渺尘埃，钴鉧潭边，一片苍苔。

萍踪已分飘零惯，只长头弱弟，愁抱难开。霜鬓无情，那堪镜里潜催。

秋风屡负连床约，促飞鸿、急响凄哀。悄裴徊，知否邮亭，一样羁怀。

作者简介：宋赣州赣县人，字和卿，号云峰居士。李珙子。孝宗淳熙间进士。授安福县尉，累迁左司谏。尝上封事，辞气激烈。因忤韩侂胄罢归，筑圃云峰以居。